П Р О Т О К О Л   №  31
от заседание на комисия “Бюджет и финанси”,
проведено на  23 юли 2013 г.

ПРИСЪСТВАЛИ НА ЗАСЕДАНИЕТО:	Михаил Кожарев - председател
Димитър Узунов 
Каролина Неделчева
Румен Георгиев 

ОТСЪСТВА: Камен Иванов

От администрацията на ВСС присъстваха: Маргарита Радкова – директор на дирекция „Финанси и бюджет” и Елисавета Илиева – н-к отдел „Счетоводство и методология”, той и главен счетоводител.

1. ОТНОСНО: Съгласуване Проект на Решение на Министерския съвет за одобряване на законопроект за изменение и допълнение на Закона за държавния бюджет на Република България за 2013 г.

Комисия „Бюджет и финанси”
Р Е Ш И :

Предлага на ВСС да приеме следното решение:
СЪГЛАСУВА проекта на Решение на Министерския съвет за одобряване на законопроект за изменение и допълнение на Закона за държавния бюджет на Република България за 2013 г.

2. ОТНОСНО: Писмо от Прокуратурата на Република България с вх. № 11-03-872/16.07.2013 г. с искане за увеличение на бюджетната сметка за 2013 г., с цел осигуряване на средства за изплащане на обезщетения по КТ и ЗСВ.

Комисия „Бюджет и финанси”
Р Е Ш И :

Предлага на ВСС да приеме следното решение:
УВЕЛИЧАВА бюджетната сметка на Прокуратура на Република България за 2013 г. по § 02-00 „Други възнаграждения и плащания на персонала” с ...., за изплащане на обезщетения по ЗСВ и КТ.
Средствата са за сметка на неразпределения резерв по бюджета на съдебната власт за 2013 г., по § 10-00 „Издръжка”.

3. ОТНОСНО: Искане от административния ръководител на Районен съд гр. Шумен за осигуряване на средства за изплащане на обезщетение по КТ.
Комисия „Бюджет и финанси”
Р Е Ш И :

Предлага на ВСС да приеме следното решение:
УВЕЛИЧАВА бюджетната сметка на Районен съд гр. Шумен за 2013 г. по § 02-00 „Други възнаграждения и плащания на персонала” с ...., за изплащане на обезщетение по КТ.
Средствата са за сметка на неразпределения резерв по бюджета на съдебната власт за 2013 г., по § 10-00 „Издръжка”.

4. ОТНОСНО: Писмо от Административен съд гр. Търговище с вх. № 11-11-221/22.07.2013 г. с искане за корекция на бюджетната сметка за 2013 г., с цел осигуряване на средства за изплащане на дължимо обезщетение по чл. 225 от ЗСВ.

Комисия „Бюджет и финанси”
Р Е Ш И :

Отлага разглеждането на искането на административния ръководител на Административен съд гр. Търговище за корекция на бюджетната сметка на съда за 2013 г. по § 02-08 „Обезщетения за персонала, с характер на възнаграждение” със .... във връзка с изплащането на дължимо обезщетение по ЗСВ, поради рестриктивния бюджет на съдебната власт утвърден със Закона за държавния бюджет на Република България за 2013 г. и липсата на допълнителни източници на финансиране.

5. ОТНОСНО: Анализ на изпълнението на бюджета на Окръжен съд гр. Пазарджик към 30.06.2013 г.

Комисия „Бюджет и финанси”
Р Е Ш И :

Предлага на ВСС да приеме следното решение:
1. УТВЪРЖДАВА вътрешно компенсирани промени по бюджетната сметка на Окръжен съд гр. Пазарджик за 2013 г. с цел осигуряване на средства за текуща издръжка, както следва: 
1.1 НАМАЛЯВА § 01-00 „ Заплати и възнаграждения на персонала нает по трудови правоотношения” с .....
1.2 УВЕЛИЧАВА § 10-00 „Издръжка” с .....
2. Във връзка с решение по т.14 от протокол на № 21/17.05.2012 г. на ВСС, указва на административния ръководител на Окръжен съд гр. Пазарджик да предприеме незабавни действия за верифициране на извършените към момента разходи по  изпълнението на проекта „Подобряване на практиките и повишаване на капацитета за международно сътрудничество по дела в българските съдилища" по ОПАК.
Напомня на административния ръководител на Окръжен съд гр. Пазарджик, че предвид рестриктивния бюджет на съдебната власт утвърден със Закона за държавния бюджет на Република България за 2013 г. и липсата на източници на финансиране, няма да бъдат утвърждавани допълнителни средства  по бюджета на съда и след  верифициране на извършените разходи е необходимо да предприеме действия за възстановяване на средствата за работна заплата / във връзка с решението по т. 1/ , с цел обезпечаване изплащането на трудовите възнаграждения до края на годината.

6. ОТНОСНО: Писмо от Прокуратура на Република България с вх. № 11-03-874/16.07.2013 г., с искане за извършване на вътрешно компенсирана промяна по бюджетната сметка за 2013 г., с цел осигуряване на средства за изплащане на СБКО, първите три дни от временната нетрудоспособност и актуализиране на бюджетните сметки на учебните и почивни бази в рамките на утвърдената бюджетна сметка на Прокуратурата на РБ за 2013 г.

Комисия „Бюджет и финанси”
Р Е Ш И :

Предлага на ВСС да приеме следното решение:
1. УТВЪРЖДАВА вътрешно компенсирана промяна по бюджетната сметка за 2013 г. на Прокуратурата на Република България, с цел осигуряване на средства за СБКО, както следва:
1.1. НАМАЛЯВА §§ 10-91 „Други разходи за СБКО” с ....
1.2. УВЕЛИЧАВА §§ 02-05 „Изплатени суми от СБКО на персонала с характер на възнаграждения” с ....
2. УТВЪРЖДАВА вътрешно компенсирана промяна по бюджетната сметка за 2013 г. на Прокуратурата на Република България, с цел осигуряване на средства за изплащане на обезщетения за първите три дни при временна нетрудоспособност, както следва:
2.1. НАМАЛЯВА §§ 01-01 „Заплати и възнаграждения на персонала, нает по трудови правоотношения” с .....
2.2. УВЕЛИЧАВА §§ 02-09 „Други плащания и възнаграждения” с ....
3. УТВЪРЖДАВА актуализирани бюджетни сметки на учебните и почивни бази за 2013 г. общо и поотделно в рамките на утвърдената бюджетна сметка на Прокуратурата на Република България за 2013 г., съгласно приложение.

7. ОТНОСНО: Проект на решение за допълване на решение на ВСС по протокол № 23/13.06.2013 г., т. 19.

Комисия „Бюджет и финанси”
Р Е Ш И :

Предлага на ВСС да приеме следното решение:
1. 	УВЕЛИЧАВА бюджетната сметка на Прокуратурата на РБ за 2013 г. по §§ 02-02 „Други възнаграждения и плащания за персонал по извънтрудови правоотношения” с ... за възнаграждение на магистрат от Окръжна прокуратура гр. Сливен – .... участвала в конкурсната комисия проведена на 30.03.2013 г.
2. НАМАЛЯВА бюджетната сметка на Висш съдебен съвет по § 10-00 „Издръжка” за 2013 г. с .....
8. ОТНОСНО: Искане от административния ръководител на Административен съд гр. Ловеч за осигуряване на средства за изплащане на първите три дни болничен от работодател.

Комисия „Бюджет и финанси”
Р Е Ш И :

Предлага на ВСС да приеме следното решение:
В изпълнение на изискванията на чл. 31 от ПМС № 1 на Министерски съвет от 09.01.2013 г. за изпълнението на държавния бюджет на Република България 2013 г.
1. НАМАЛЯВА бюджетната сметка на Административен съд гр. Ловеч за 2013 г. по § 01-00 „Заплати” с ....
2. УВЕЛИЧАВА бюджетната сметка на Административен съд гр. Ловеч за 2013 г. по § 02-00 „Други възнаграждения и плащания на персонала” с ...., с цел осигуряване на средства за изплащане на възнаграждения за първите три дни от временната нетрудоспособност.

9. ОТНОСНО: Искане от административния ръководител на Окръжен съд гр. Варна за осигуряване на средства за изплащане на разлика в работната заплата на командировани съдии.

Комисия „Бюджет и финанси”
Р Е Ш И :

Предлага на ВСС да приеме следното решение:
Във връзка с решение на ВСС по протокол № 10/04.03.2009 г.,
1. НАМАЛЯВА бюджетната сметка на Софийски градски съд за 2013 г. по § 01-01 „Заплати и възнаграждения на персонала, зает по трудови правоотношения” с ....
2. НАМАЛЯВА бюджетната сметка на Апелативен съд гр. Варна за 2013 г. по § 01-01 „Заплати и възнаграждения на персонала, зает по трудови правоотношения” с .....
3. НАМАЛЯВА бюджетната сметка на Районен съд гр. Варна за 2013 г. по § 01-01 „Заплати и възнаграждения на персонала, зает по трудови правоотношения” с ....
4. УВЕЛИЧАВА бюджетната сметка на Окръжен съд гр. Варна за 2013 г. по § 01-01 „Заплати и възнаграждения на персонала, зает по трудови правоотношения” с ....

10. ОТНОСНО: Искане от административния ръководител на Районен съд гр. Панагюрище за осигуряване на средства за изплащане на разликата в работната заплата на командирован съдия.

Комисия „Бюджет и финанси”
Р Е Ш И :

Предлага на ВСС да приеме следното решение:
Във връзка с решение на ВСС по протокол № 10/04.03.2009 г.,
УТВЪРЖДАВА вътрешно компенсирана промяна по бюджетните сметки на Районен съд гр. Панагюрище и Софийски районен съд за 2013 г. с цел осигуряване на средства за командирован съдия, както следва:
1. НАМАЛЯВА бюджетната сметка на Софийски районен съд за 2013 г. по §§ 01-01 „Заплати и възнаграждения на персонала, зает по трудови правоотношения” с .... за изплащане разликата в работната заплата на командирован съдия.
2. УВЕЛИЧАВА бюджетната сметка на Районен съд гр. Панагюрище за 2013 г. по §§ 01-01 „Заплати и възнаграждения на персонала, зает по трудови правоотношения” с .... за изплащане разликата в работната заплата на командирован съдия в Софийски районен съд.

11. ОТНОСНО: Искане от административния ръководител на Окръжен съд гр. Варна за осигуряване на средства за възстановяване на извършени разходи за участие в изпитни комисии за провеждане на конкурс за младши съдии на съдия ... и съдия .....
Комисия „Бюджет и финанси”
Р Е Ш И :

Предлага на ВСС да приеме следното решение:
УТВЪРЖДАВА вътрешно компенсирана промяна по бюджетните сметки на ВСС и Окръжен съд гр. Варна за 2013 г., както следва:
1. НАМАЛЯВА § 10-00 „Издръжка” на Висш съдебен съвет с ....
2. УВЕЛИЧАВА § 10-00 „Издръжка” на Окръжен съд гр. Варна с .... с цел осигуряване на средства за възстановяване на извършени разходи за участие в изпитни комисии за провеждане на конкурсите за младши съдии.

12. ОТНОСНО: Искане от административния ръководител на Окръжен съд гр. Монтана за осигуряване на средства за абонаментно обслужване от служба по трудова медицина, профилактични медицински прегледи и предпазни средства за работа с видеодисплей.

Комисия „Бюджет и финанси”
Р Е Ш И :

Предвид рестриктивния бюджет на съдебната власт утвърден със Закона за държавния бюджет на Република България за 2013 г. и липсата на допълнителни източници на финансиране, препоръчва на административния ръководител на Окръжен съд гр. Монтана да извърши разходите за абонаментно обслужване от служба по трудова медицина, профилактични медицински прегледи и за корекции на зрението на работещи с видеодисплей, в рамките на утвърдените средства по бюджета на съда за 2013 г., след прецизен анализ на очакваното изпълнение на бюджета на съда към 31.12.2013 г.

13. ОТНОСНО: Искане от административния ръководител на Военен съд гр. Варна за извършване на вътрешно компенсирана промяна по бюджетната сметка за 2013 г., поради недостиг на средства за изплащане на порцион на военни съдии.

Комисия „Бюджет и финанси”
Р Е Ш И :

Предлага на ВСС да приеме следното решение:
1. НАМАЛЯВА бюджетната сметка на Военен съд гр. Варна за 2013 г. по § 10-00 „Издръжка” с ....
2. УВЕЛИЧАВА бюджетната сметка на Военен съд гр. Варна за 2013 г. по § 02-00 „Други възнаграждения и плащания на персонала” с .... с цел осигуряване на средства за изплащане на порцион на военни съдии.

14. ОТНОСНО: Искания за копирна техника в периода юли 2012 г. – юли 2013 г., отлагани поради финансови причини.
Доклад от инж. Димитър Шиклев – гл. експерт „Инвеститорски контрол” в дирекция „Бюджет и финанси” на АВСС.

Комисия „Бюджет и финанси”
Р Е Ш И :

ОТЛАГА вземането на решение до приключване на деветмесечието и анализ на изпълнението на бюджета за периода.

15. ОТНОСНО: Извлечение от протокол № 28/16.07.2013 г. от заседание на КПКИТС и писмо от Районен съд гр. Хасково, с искане за увеличение на бюджетната сметка за 2013 г., с цел осигуряване на средства за закупуване на 3 бр. компютърни конфигурации и 3 бр. високоскоростни скенера.

Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ да се извърши вътрешно компенсирана промяна по бюджетните сметки на ВСС и Районен съд гр. Хасково за 2013 г., както следва:
1. НАМАЛЯВА § 52-00 „Придобиване на ДМА” на Висш съдебен съвет с .....
2. УВЕЛИЧАВА § 52-00 „Придобиване на ДМА” на Районен съд гр. Хасково с .... с цел осигуряване на средства за закупуване на 1 бр. компютърна конфигурация.

16. ОТНОСНО: Искане от административния ръководител на Софийски районен съд за осигуряване на средства за външни консултанти, притежаващи необходимата професионална квалификация и практически опит в съответствие с предмета и сложността на обществената поръчка за доставка и монтаж на мебелно обзавеждане и оборудване за сградата на СРС на бул. „Цар Борис III” № 54.

Комисия „Бюджет и финанси”
Р Е Ш И :

Предлага на ВСС да приеме следното решение:
1. НАМАЛЯВА § 02-00 „Други възнаграждения и плащания на персонала”  на Висш съдебен съвет с ....
2. УВЕЛИЧАВА § 02-00 „Други възнаграждения и плащания на персонала”  на Софийски районен съд с ..... с цел осигуряване на средства за външни консултанти, притежаващи необходимата професионална квалификация и практически опит в съответствие с предмета и сложността на обществената поръчка за доставка и монтаж на мебелно обзавеждане и оборудване за сградата на СРС на бул. „Цар Борис III” № 54.

17. ОТНОСНО: Искане от административния ръководител на Районен съд гр. Севлиево за осигуряване на средства за закупуване на 3 броя принтери и 2 броя персонални UPS-и за нуждите на съда.

Комисия „Бюджет и финанси”
Р Е Ш И :

ПРЕПРАЩА по компетентност на Комисия „Професионална квалификация, информационни технологии и статистика” на ВСС писмо от Районен съд гр. Севлиево с вх. № 11-07-1098/17.07.2013 г. с искане за извършване корекция на бюджетната сметка „увеличение” за 2013 г. с .... по § 10-00 „Издръжка” за закупуване на 3 броя принтери и 2 броя персонални UPS-и за нуждите на съда.

18. ОТНОСНО: Корекция на бюджетната сметка на Националния институт на правосъдието за 2013 г. за извършване на текущ ремонт и закупуване на подвижна вентилационна инсталация за помещение, в което са разположени копирните машини на института.
Отложена по протокол № 29/10.07.2013 г. на комисия „Бюджет и финанси”.
Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ да бъде увеличена бюджетната сметка за 2013 г. на Националния институт на правосъдието, както следва:
- по § 10-30 „Текущ ремонт” – .....
- по § 52-03 „Придобиване на друго оборудване и съоръжения” – .....
Средствата са за сметка на резерва за аварийни и непредвидени разходи по бюджета на съдебната власт за 2013 г.

19. ОТНОСНО: Повторно искане от административния ръководител на Районен съд гр. Кубрат за осигуряване на средства за обособяване на две помещения за задържани и за изслушване на деца.

Комисия „Бюджет и финанси”
Р Е Ш И :

Предлага на ВСС да приеме следното решение:
УВЕЛИЧАВА бюджетната сметка на Районен съд гр. Кубрат за 2013 г. по § 10-00 „Издръжка” с ..... за обособяване на нови помещения.
Средствата са за сметка на резерва за аварийни и непредвидени разходи по бюджета на съдебната власт за 2013 г.

20. ОТНОСНО: Искане от административния ръководител на Районен съд гр. Добрич за осигуряване на средства за доставка и монтаж на климатик за деловодство.

Комисия „Бюджет и финанси”
Р Е Ш И :

Предлага на ВСС да приеме следното решение:
УВЕЛИЧАВА бюджетната сметка на Районен съд гр. Добрич за 2013 г. по § 52-03 „Други машини и съоръжения” с ..... за доставка и монтаж на климатик за деловодство.
Средствата са за сметка на резерва за аварийни и непредвидени разходи по бюджета на съдебната власт за 2013 г.

21. ОТНОСНО: Искане от административния ръководител на Районен съд гр. Сливен за осигуряване на средства за доставка и монтаж на озвучителна техника.
Комисия „Бюджет и финанси”
Р Е Ш И :

НЕ ДАВА съгласие за увеличаване на бюджетната сметка на Районен съд гр. Сливен за доставка и монтаж на озвучителна система, поради невъзможност от предоставените данни да се направи обективна оценка за качеството и цената на предлаганата техника.

22. ОТНОСНО: Писмо от председателя на Районен съд гр. Елхово изх. № 306/16.07.2013 г., с корекция на искането на средства от 02.07.2013 г.

Комисия „Бюджет и финанси”
Р Е Ш И :

ПОТВЪРЖДАВА взетото Решение по т. 29 от Протокол № 29/10.07.2013 г. на комисия „Бюджет и финанси”, съгласно което следва да се командирова експерт за посещение на място за преценка необходимостта от исканите разходи.
23. ОТНОСНО: Искане от административния ръководител на Районен съд гр. Мадан за осигуряване на средства за климатик за сървърно и копирна машина.
Комисия „Бюджет и финанси”
Р Е Ш И :

1. ОТЛАГА вземането на решение по искането. Поради липса на оферти и цени на всяко едно от исканите машини не може да се прецени нито изгодността, нито по кои параграфи следва да се отразят двата отделни разхода.
2. ПРЕДЛАГА на административния ръководител на Районен съд гр. Мадан да изпрати оферти за сравнителна оценка на разходите.

24. ОТНОСНО: Предложение от председателя на Окръжен съд гр. Силистра за смяна на обслужващата банка, считано от 01.10.2013 г. 

Комисия „Бюджет и финанси”
Р Е Ш И :

1. ДАВА СЪГЛАСИЕ банковите сметки - набирателна, транзитна и сметка за наличности на Окръжен съд гр. Силистра да се обслужват от „Централна Кооперативна Банка” АД, считано от 01.10.2013 г.
2. ВЪЗЛАГА на Елисавета Илиева - Н-к отдел „Счетоводство и методология”, той и Главен счетоводител на Висшия съдебен съвет да уведоми Министерство на финансите, дирекция „Държавно съкровище” за промяната в банковото обслужване на Окръжен съд гр. Силистра.

25. ОТНОСНО: Писмо от председателя на Районен съд гр. Благоевград относно лихвения процент, с който се олихвяват наличните суми по текущите банкови сметки на Районен съд гр. Благоевград.

Комисия „Бюджет и финанси”
Р Е Ш И :

Приема за сведение писмото от председателя на Районен съд гр. Благоевград относно лихвения процент, с който се олихвяват наличните суми по текущите банкови сметки на Районен съд гр. Благоевград.

26. ОТНОСНО: Извлечение от протокол № 27/16.07.2013 г. от заседание на Комисия по анализ и отчитане степента на натовареност на органите на съдебната власт относно получени оферти от агенциите TNS BBSS и от СОВА ХАРИС във връзка с отправено от комисията Запитване за оферта „Техническа помощ за провеждане, анализи и обработка на данни от емпирично изследване на натовареността на съдиите в България”.

Комисия „Бюджет и финанси”
Р Е Ш И :

НЕ ВЪЗРАЗЯВА да се извърши разход в размер на ..... с ДДС в рамките на утвърдената бюджетна сметка на Висш съдебен съвет за „Техническа помощ за провеждане, анализи и обработка на данни от емпирично изследване на натовареността на съдиите в България”.

27. ОТНОСНО: Сравнителен анализ на критериите за назначаване и номиниране на членовете на съдебните съвети в Европа, изготвен от дирекция „Международна дейност”.

Комисия „Бюджет и финанси”
Р Е Ш И :

Приема за сведение Сравнителен анализ на критериите за назначаване и номиниране на членовете на съдебните съвети в Европа.

28. ОТНОСНО: Акт № 5/25.06.2013 г. на Гражданския съвет към ВСС по изготвените отговори по Акт № 1/26.04.2013 г., във връзка с мерки за подобряване на дейността на съдебните експерти и съдебната експертиза, и проект на отговор.

Комисия „Бюджет и финанси”
Р Е Ш И :

ОДОБРЯВА изготвения проект на отговор до Гражданския съвет към ВСС.

29. ОТНОСНО: Писмо от Върховна касационна прокуратура с вх. № 11-03-866/16.07.2013 г. относно прилагането на разпоредбата на чл. 259 от КТ при липсата на изрична законова регламентация на въпроса, свързан с възнаграждението при заместване по реда на чл. 168, ал. 7 от ЗСВ. 

Комисия „Бюджет и финанси”
Р Е Ш И :

На основание писмо изх. № 80/18.02.2013 г. на Главния прокурор на Република България кореспонденцията с Висшия съдебен съвет по въпроси на Прокуратурата се осъществява чрез Главния прокурор на Република България.

30. ОТНОСНО: Писмо от председателя на Административен съд гр. Бургас за изразяване на съгласие за участие на Административен съд гр. Бургас в проекта „Студентски практики”, финансиран от ОП „Развитие на човешките ресурси”, съфинансиран от Европейския социален фонд и за сключване на договор за партньорство с Бургаски свободен университет за провеждане на практическо обучение на студенти специалност „Право” и специалност „Публична администрация”.

Комисия „Бюджет и финанси”
Р Е Ш И :

ПОДКРЕПЯ решението на Комисия „Международна дейност” по протокол № 29/22.07.2013 г.

31. ОТНОСНО: Писмо от председателя на Районен съд гр. Бургас относно включване на Районен съд гр. Бургас в проект „Студентски практики” – BG051PO001 – 3.3.07-0002, финансиран по Оперативна програма „Развитие на човешките ресурси 2007-2013”.

Комисия „Бюджет и финанси”
Р Е Ш И :

ПОДКРЕПЯ решението на Комисия „Международна дейност” по протокол № 29/22.07.2013 г.

32. ОТНОСНО: Доклад от Валентин Ангелов – директор на дирекция „Вътрешен одит” във ВСС за резултатите от извършен одитен ангажимент за даване на увереност в Районен съд гр. Благоевград.

Комисия „Бюджет и финанси”
Р Е Ш И :

Предлага на ВСС да приеме следното решение:
1. Приема резултатите от извършения одитен ангажимент – констатации, изводи и дадените препоръки за подобряване дейността на Районен съд гр. Благоевград.
2. Одобрява изпълнението на препоръките, съгласно представената писмена информация от административния ръководител на Районен съд гр. Благоевград.

33. ОТНОСНО: Доклад от Валентин Ангелов – директор на дирекция „Вътрешен одит” във ВСС за резултатите от извършен одитен ангажимент за даване на увереност ОАУ-1304 в Районен съд гр. Стара Загора.

Комисия „Бюджет и финанси”
Р Е Ш И :

Предлага на ВСС да приеме следното решение:
1. Приема резултатите – констатации, изводи и препоръки от изпълнението на одитния ангажимент.
2. Одобрява изпълнението на част от препоръките за подобряване на одитираните процеси в Районен съд гр. Стара Загора, съгласно представената писмена информация.
3. Указва на административния ръководител на Районен съд гр. Стара Загора, съгласно чл. 39, ал. 1 от Закона за вътрешния одит в публичния сектор във връзка с дадените в одитния доклад препоръки да утвърди план за действие, който да предостави на ръководителя на вътрешния одит в двуседмичен срок, считано от датата на решението.

ДОПЪЛНИТЕЛНИ ТОЧКИ:

35. ОТНОСНО: Молба от ..., пълномощник на ... с вх. № 94-00-682/22.07.2013 г. относно изплащане на суми по изпълнителен лист.

Комисия „Бюджет и финанси”
Р Е Ш И :

1. Приема за сведение молбата от ......, пълномощник на ... с вх. № 94-00-682/22.07.2013 г.
2. ПРЕПРАЩА молбата от ...., пълномощник на .... с вх. № 94-00-682/22.07.2013 г. относно изплащане на суми по изпълнителен лист на Прокуратура на Република България.

36. ОТНОСНО: Информация за изпълнението на бюджета на съдебната власт към 30.06.2013 г.
Комисия „Бюджет и финанси”
Р Е Ш И :

Предлага на ВСС да приеме следното решение:
1. ПРИЕМА информацията за изпълнението на бюджета на съдебната власт към 30.06.2013 г.
2. Информацията за изпълнението на бюджета на съдебната власт към 30.06.2013 г. да се публикува на Интернет страницата на ВСС.

37. ОТНОСНО: Предложение за корекция по бюджета на съдебната власт за 2013 г.
Комисия „Бюджет и финанси”
Р Е Ш И :

Предлага на ВСС да приеме следното решение:
ОДОБРЯВА проект на писмо до министъра на финансите, с предложение за корекция по бюджета на съдебната власт за 2013 г., в размер на  ...., в изпълнение на Постановление № 146 на Министерски съвет от 11.07.2013 г.  
І. УВЕЛИЧАВА ТРАНСФЕРИТЕ (СУБСИДИИ) – НЕТО С .....
в т.ч. по показател и подпоказател, както следва:
Получени трансфери /субсидии, вноски/ от ЦБ (нето) ......
 Получени трансфери (субсидии) от ЦБ (+) .....

ІІ. УВЕЛИЧАВА РАЗХОДИТЕ  ОБЩО С: .....
в т.ч. разпределени, както следва:
Функция “Отбрана и сигурност”....
Група “Съдебна власт” .....
Капиталови разходи ....
§ 52-00 „Придобиване на дълготрайни материални активи”.....
в т.ч. по бюджетната сметка на:
Съдилища на Република България .....

38. ОТНОСНО: Определяне на допълнително възнаграждение за научна степен „Доктор” или „Доктор на науките”.
Доклад и проект на решение изготвени от Уляна Баталска – гл. експерт – ЧР в АВСС.
Комисия „Бюджет и финанси”
Р Е Ш И :

ПРЕПРАЩА доклада и проекта на решение относно определяне на допълнително възнаграждение за научна степен „Доктор” или „Доктор на науките” на Комисия по правни въпроси, за становище.

39. ОТНОСНО: Извлечение от протокол № 29/18.07.2013 г. от заседание на ВСС относно предложение от административния ръководител на Окръжна прокуратура гр. Русе за определяне на допълнително възнаграждение на ... – следовател в окръжен следствен отдел в Окръжна прокуратура гр. Русе с присъдена образователна и научна степен „доктор” по научно направление 3.6 Право (Наказателно право).

Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ да бъде определено допълнително парично възнаграждение в размер на 10 % за придобита научна степен „доктор”, на .... – следовател в окръжен следствен отдел в Окръжна прокуратура гр. Русе, считано от датата на вземане на решението на ВСС.

40. ОТНОСНО: Доклад от Валентин Ангелов – директор на дирекция „Вътрешен одит” във ВСС за резултатите от извършен одитен ангажимент за даване на увереност ОАУ-1218 във Върховен касационен съд.  

Комисия „Бюджет и финанси”
Р Е Ш И :

Отлага разглеждането на т. 40 от дневния ред за следващо заседание на комисията.

41. ОТНОСНО: Преминаване на съдебна палата Карлово към алтернативно гориво с цел икономии на средства.

Комисия „Бюджет и финанси”
Р Е Ш И :

1. НЕ ДАВА съгласие за увеличаване на бюджетната сметка на Районен съд гр. Карлово за реконструкция на системата за отопление, поради липса на средства по съответния параграф.
2. ИЗПРАЩА преписката ведно с доклада и експертното становище на Министерство на правосъдието, по компетентност.

42. ОТНОСНО: Писмо от Министерство на финансите с вх. № 11-03-777/22.07.2013 г., във връзка с предложение за одобряване на допълнителни средства по бюджета на Прокуратурата на РБ за 2013 г.
  
Комисия „Бюджет и финанси”
Р Е Ш И :

ПРЕПРАЩА писмото от Министерство на финансите с вх. № 11-03-777/22.07.2013 г. на Прокуратурата на Република България.

43. ОТНОСНО: Писмо от председателя на Специализиран наказателен съд с вх. № 11-06-724/22.07.2013 г. до Министъра на правосъдието, с копие до ВСС относно въпроси касаещи сградния фонд. 

Комисия „Бюджет и финанси”
Р Е Ш И :

Приема за сведение писмото от председателя на Специализиран наказателен съд с вх. № 11-06-724/22.07.2013 г. до Министъра на правосъдието, с копие до ВСС.

44. ОТНОСНО: Искане от административния ръководител на военен съд гр. Сливен за осигуряване на средства за заплащане на извършен превод от български език на немски език и обезщетение за временна нетрудоспособност.
Комисия „Бюджет и финанси”
Р Е Ш И :

Предлага на ВСС да приеме следното решение:
1. Предвид рестриктивния бюджет на съдебната власт утвърден със Закона за държавния бюджет на Република България за 2013 г. и липсата на допълнителни източници на финансиране, препоръчва на административния ръководител на Военен съд гр. Сливен разхода за извършената услуга – превод от български език на немски език в размер на .... да се изплати в рамките на утвърдените средства за 2013 г. по § 10-00 „Издръжка” по бюджетната сметка на съда.
2. В изпълнение на изискванията на чл. 31 от ПМС № 1 на Министерски съвет от 09.01.2013 г. за изпълнението на държавния бюджет на Република България 2013 г.,
УТВЪРЖДАВА вътрешно компенсирана промяна по бюджетната сметка на Военен съд гр. Сливен за 2013 г., с цел осигуряване на средства за изплащане на възнаграждения за сметка на работодателя за първите три дни от временна нетрудоспособност, както следва:
2.1. НАМАЛЯВА бюджетната сметка на Военен съд гр. Сливен по § 01-00 „Заплати и възнаграждения на персонала нает по трудови правоотношения” със ....
2.2. УВЕЛИЧАВА бюджетната сметка на Военен съд гр. Сливен по § 02-00 „Други възнаграждения и плащания на персонала” със ....

46. ОТНОСНО: Предложение от Главния секретар на Прокуратура на Република България за разкриване на набирателна сметка в евро в обслужващата банка на  Окръжна прокуратура гр. Перник.

Комисия „Бюджет и финанси”
Р Е Ш И :

1. ДАВА СЪГЛАСИЕ за нуждите на Окръжна прокуратура гр. Перник да се открие набирателна сметка в евро в обслужващата банка.
2. ВЪЗЛАГА на Елисавета Илиева - Н-к отдел „Счетоводство и методология”, той и Главен счетоводител на Висшия съдебен съвет да уведоми Министерство на финансите, дирекция „Държавно съкровище” за разкриването на набирателна сметка в евро в обслужващата банка на Окръжна прокуратура гр. Перник.

47. ОТНОСНО: Включване на допълнителни точки към обявения дневен ред за заседанието на ВСС на 24.07.2013 г.

Комисия „Бюджет и финанси”
Р Е Ш И :

Предлага на ВСС следните допълнителни точки към обявения дневен ред за заседанието на 24.07.2013 г.

1. Съгласуване Проект на Решение на Министерския съвет за одобряване на законопроект за изменение и допълнение на Закона за държавния бюджет на Република България за 2013 г.

48. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на ВСС.
Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Висшия съдебен съвет след 24.07.2013 г. да бъдат включени следните проекти на решения:

1. Информация за изпълнението на бюджета на съдебната власт към 30.06.2013 г.
2. Предложение за корекция по бюджета на съдебната власт за 2013 г.
3. Проект на решение за утвърждаване на промени по бюджетни сметки на органи на съдебната власт за 2013 г.
4. Проект на решение по предложения на административни ръководители на органи на съдебната власт за отпускане на средства от централизирания фонд СБКО.
5. Проект на решение за допълване на решение на ВСС по протокол № 23/13.06.2013 г., т. 19.
6. Проект на решение по доклад от директора на дирекция „Вътрешен одит” във ВСС за резултатите от извършен одитен ангажимент за даване на увереност в Районен съд гр. Благоевград.
7. Проект на решение по доклад от директора на дирекция „Вътрешен одит” във ВСС за резултатите от извършен одитен ангажимент за даване на увереност ОАУ-1304 в Районен съд гр. Стара Загора.
8. Проект на решение по предложение от административния ръководител на Окръжна прокуратура гр. Русе за определяне на допълнително възнаграждение на Пламен Йорданов Петков – следовател в окръжен следствен отдел в Окръжна прокуратура гр. Русе с присъдена образователна и научна степен „доктор” по научно направление 3.6 Право (Наказателно право).

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							МИХАИЛ КОЖАРЕВ